To fodgængere blev tirsdag formiddag ramt af en bilist i et fodgængerfelt i Aalborg. Uheldet skete ved lyskrydset mellem Kastetvej og Vestre Fjordvej. - Bilisten skulle svinge til venstre og overså de to fodgængere. Han rammer dem, da de er ved at krydse vejen, siger vagtchef Per Vagn Nielsen ved Nordjyllands Politi. Den ene, en kvinde på 55 år, er indlagt til observation på Aalborg Universitetshospital, mens et barn på to år slap med et blåt øje.

Opsummering:
Kvinde indlagt til observation, efter en bilist ramte to fodgængere ved venstresving.